شەفەق نیوز/ سەرچەوەیگ ئەمنی لە پارێزگای زیقار، ئمڕوو سێشەممە، خەوەردا ک دادگای سوق شیوخ لە باشوور پارێزگاگە کەفتە وەر دزیکردن.
سەرچەوەگە ئەرا ئاژانس شەفەق نیوز وت: دادگای سوق شیوخ لە پارێزگای زیقار، کەفتە وەر دزیکردن ٣ مەلیۆن دینار.
سەرچەوەگە دیاری کرد ک هێزیگ ئەمنی لێکۆڵینەوەی فراوانیگ واز کرد، و توێنست دویای چەن ساعەتیگ دزەگە ئاشکرا بکەێد، ک خوەی کارمەنیگە لە خزمەتکردن دادگاگە، و پویلەگە لەلای پەیا کریا.
وتیش؛ دزەگە ئەرا بەندیکردن تایبەتیگ  بریا، تا ریکارەیلی تەواو بکریەن.
